《宿成秀才水阁》
宋代·赵湘

卷箔无应永夜虚，凭栏还似钓鱼师。
床头雨细飘芦苇，池上灯寒照鹭鸶。
孤枕听泉随断梦，好风吹竹隔残棋。
主人不寐客魂爽，晓色欲来犹赋诗。

作者简介：赵湘（959-993），字叔灵，祖籍南阳（《南阳集》卷一《后感知赋序》），居衢州西安（今浙江衢州。据《宋诗纪事》卷五）。太宗淳化三年（992）进士，授庐江尉。四年卒，年三十三（《景文集》卷四五《南阳集序》）。其后以孙赵抃贵，追赠司徒。湘之文扫除排俗，有孙、李遗风。赵湘诗风骨苍秀。